Էլիզաբեթ Պենյա

Էլիզաբեթ Պենյան (, ), ամերիկացի դերասանուհի։ Առավել հայտնի է «Մարտկոցները չեն գործադրվում», «Պիկ ժամ», «Նպատակ 2։ Կյանքն ինչպես երազ» ֆիլմերից։

Կենսագրություն 
Էլիզաբետ Պենյան ծնվել է 1959 թ.-ի սեպտեմբերի 23-ին Նյու Ջերսիում։ Նրա ծնողները եղել են թատրոնի դերասաններ։ 
Պենյան ավարտել է Նյու-Յորքի բարձրագույն վճարովի դպրոցը, որտեղ սովորել է Վինգ Ռեյմսի և Էվո Մորալեսի հետ։

Կարիերա 
Պենյան կարիերան սկսել է էպիզոդային դերերով այնպիսի ֆիլմերում, ինչպիսիք են՝ «Բոլորը ծիծաղում էին», «Կենգնին և Լեյսին»։ Նրա առաջին նշանակալի դերը եղել է 1986 թ.-ին «Առանց գումարի` Բեվեռլի Հիլսում» ֆիլմում, իսկ 1987 թ.-ին՝ «Մարտկողները չեն գործադրվում» ֆիլմում։ 1987-ից 1988 թթ.-ն Պենյան նկարահանվել է «Ես ամուսնացած եմ Դորայի հետ» սիթքոմում, իսկ 
1990 թ.-ին՝ «Կպույտ փողպատ» ֆիլմում։ Նույն թվականին հանդես է եկել «Յակոբի սանդուղքը» սարսափ ֆիլմի գլխավոր դերում։ 1992 թ.-ին խաղացել է «Պարը ջրի վրա» դրամայում և «Փախստականը մեզ հետ» հեռուստասերիալում, 1996-ին՝ «Շերիֆի աստղերը» ֆիլմում։ 
1998 թ.-ին խաղացել է «Պիկ ժամ» կատակերգությունում Քրիս Թաքերի և Ջեքի Չանի հետ։ 2001 թ.-ին «Կրիայի ապուր» կատակերգությունում հանդես է եկել գլխավոր դերերից մեկում։ 2002 թ.-ին կրկին գլխավոր դերում հանդես է եկել «Հոլիվուդյան մայրիկի գաղտնիքը» հեռուստասերիալում։
Պենյան նաև բարձրաձայնել է մուլտֆիլմերում։ 
2007 թ.-ին Պենյան խաղացել է 2 կարևոր ֆիլմերում՝ «Նպատակ 2։ Կյանքն ինչպես երազ» և «Դինոզավրերի պատերազմը»։ 2011 թ.-ին նկարահանվել է «Իդեալական ընտանիք» ֆիլմում՝ Քեթլին Թըրների հետ։ 
Պենյայի վերջին դերը եղել է Մարիա Սանդովայի դերը «Մատադոր» ֆիլմում 2014 թ.-ին։

Անձնական կյանքը 
1988 թ.-ին Պենյան ամուսնացել է Վիլյամ Սթիվերի հետ։ Նրանք ունեցել են 2 երեխա։ Նրանց ամուսնությունն ավարտվել է ամուսնալուծությամբ։ 1994 թ.-ին Պենյան ամուսնացել է 2-րդ անգամ՝ Հանս Ռոլլայի հետ։ Այս անգամ նույնպես ունեցել են 2 երեխա։

Պենյան մահացել է 2014 թ.-ի հոկտեմբերի 14-ին Լոս-Անջելեսում` 55 տարեկան հասակում։ Մահվան պատճառը եղել է լյարդի ցիրոզը` ալկոհոլի չարաշահման հետևանքով։ Դրա արդյունքում Պենյայի մոտ սկսվել է սուր աղիքային արյունահոսություն և սիրտը միանգամից կանգ է առել։

Ֆիլմագրություն 
 Բոլորը ծիծիաղում են (1981) - Ռիտա
 Կեգնին և Լեյսին (1985) - Ադելիտա Կարենա
 Առանց գումարի՝ Բեվեռլի Հիլսում (1986) - Կառմեն
 Մարտկոցները չեն գործադրվում (1987) - Մարիսա Էստևալ
 Ես ամուսնացած եմ Դորայի հետ (1987-1988) - Դորա Կալդերոն
 Շենոնայի գործարքը (1989) - Լյուսի Ակոստա
 Պարը ջրի վրա (1992) - Ռոզա
 Ինչպես ֆիլմում (1993) - Դեբռա
 Լոս Անջելեսի օրենքը (1993-1994) - Ջինկս Բալդասերի
 Զավթիչները (1995) - Էլեն Գառզա
 Շերիֆի աստղը (1996) - Պիլառ
 Երկու (1996) - Էլիզաբեթ Գեյտան
 Պիկ ժամ (1998) - գործակալ Ջոնսոն
 Լրտեսը (1998) - Ռոզարիո Էյմս 
 Նախկին սերը (2001) 
 Զիգ-Զագ (2002) - Տիկին Տեյտ
 Հոլիվուդյան մայրիկի գաղտնիքը (2004) - Թերեզա Շո
 Առանց հետքի (2005) - Ռոզի Դիաս
 Կորած քաղաքը (2005) - Միլիցիանա Մունոս
 Ամերիկյան հայրիկ (2007) - Խանութի տիրուհի
 Նպատակ 2։ Կյանքն ինչպես երազ (2007) - Ռոզա Մարիա
 Մայրը և երեխաները (2009) - Ամանդա
 Առանց կոորդինատի (2011) - Ինես
 Թագավոր Ջոնը (2013) - Օլգա
 Մատադոր (2014) - Մարիցա Սանդովալ

Հղումներ

Ծանոթագրություններ 

Ամերիկացի կինոդերասանուհիներ
Ամերիկացի հեռուստատեսային դերասանուհիներ
Լյարդի ցիռոզից մահացածներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ